《桂林病中作》
明代·蓝智

卧病十日不出门，落叶萧索如荒村。僮倦昼眠芳树下，马饥时啮秋蔬根。

每愁地偏药饵少，更畏雨多井水浑。桂林南洞有丹诀，杖策拟从方士论。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。